Klausbreen

Klausbreen er en isbre på Spitsbergen, Svalbard. Den er en ca. 2 km lang bre som går fra Thuefjellet i vest og renner ned i den litt større breen Dahlfonna fra vest – langt vest på Nordenskiöld Land.

Breen ligger i forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst. Breen heller østover fra forkastningen. Breen ligger i en renne mellom Klosterfjellet (820 m) i sørøst og Thuefjellet (607 m) i vest. 

Hele breen inngår i Nordenskiöld Land nasjonalpark og i Nordenskiöldkysten ramsarområde.

Breen er oppkalt etter fangstmannen Klaus Thue (1856–1929; født i Skjåk i Gudbrandsdalen), som overvintret mye på Svalbard.

Referanser 

Breer på Spitsbergen